Eutrapelia
Eutrapelia est urbanus et festivus in homine animi habitus. Quem Horatius in Sermonibus "ridentem dicere verum" aiebat,eum aequo iure eutrapelum appellare possumus, quamquam haec appellatio apud Romanos et scriptores recentiores solum cognominis usum praebuisse videtur. Constat enim Publium Volumnium, senatorem et familiarem Ciceronis, merito Eutrapelum appellatum esse, ut Cicero in litteris ad Volumnium missis prae se fert.

 

Horatius in Epistulis de ingenio Eutrapeli testimonium dicit: 

Eutrapelus benevolentiam simulatam ironice sinit in veras consecutiones depravari, sed hic nihil agreste aut scurrile esse videtur, immo polita quaedam insolentia.  Aristoteles eutrapeliam in Ethica Nicomachea (2.13) ab habitu agresti (ἀγροικία) et ineptiis (βωμολοχία) distinxit atque in Rhetorica ita definivit: 

Quae festivitas iocosa urbanaque inter Christianos falsam urbanitatem animique dissolutionem producere credebatur, nam εὐτραπελία a Hieronymo scurrilitas dicitur in Epistula ad Ephesios:

 

Num hic unicus locus testimonio sit significationem eutrapeliae omnino mutatam esse, ambiguum est. Constat enim addito tempore in civitate Romana diversas rerum interpretationes animique habitus exstitisse. Unius habitus urbanus alterius habitus inurbanus esse potest.

 Appendicula etymologica 
Eutrapelia et eutrapelus a Graeco mutuata sunt. Εὐτραπελία substantivum ab adiectivo εὐτράπελος ductum est, quod ex εὐ 'bene' et τραπελός 'versatilis' compositum est; τραπελός autem derivatum est a radice *trap- < *tr̥p- (gradus zeri), cuius gradus normalis *trep- est, sicut in τρέπω 'verto', εὐτρεπής 'paratus' (ab initio: 'quod bene facileque vertitur'). Etiam εὐτράπελος ad hominem cuius mens facile et celeriter versatur refertur; certa significationis similitudine iunctum est cum adiectivo versutus.

Notae

Bibliographia 
 Kossaifi, Christine (2008) Érudition et humour dans les « idylles » bucoliques de Théocrite. Antiquité classique 77: 41-59.
 Lueck, O. (1933) Die Eutrapelia des Aristoteles. Pharus 24: 85-87.
 McCarter, Stephanie (2015) Horace Between Freedom and Slavery: The First Book of Epistles. University of Wisconsin Press. 
 Pierpaoli, Massimo (2002) P. Volumnius Eutrapelus. Arctos 36: 59-78.

Nexus externi 
 Ephesians 5:4, biblehub.com (Bible Hub)
 Foster, Edgar. 2009. "Brief Word Study on Eutrapelia." Foster's Theological Reflections, 4 Februarii.

Aristoteles
Virtutes
Verba Graeca